5 Ho tšepahala ho Kreste hase lona lebaka feela le etsang hore Bakreste ba ’nete ba se ke ba jela paate. Ho fapana le Baiseraele ba boholo-holo, ba neng ba e-na le naha eo ba neng ba e filoe ke Molimo, rōna re karolo ea mokhatlo oa machaba oa bara ba motho. (Matheu 28:19; 1 Petrose 2:9) Kahoo, haeba re ne re ka tšehetsa mekha ea lipolotiki ea libakeng tsa habo rōna, seo se ne se tla re sitisa ho bolela molaetsa oa ’Muso ka bolokolohi hape se ne se tla senya bonngoe ba rōna ba Bokreste haholo. (1 Bakorinthe 1:10) Ho feta moo, nakong ea ntoa, re ne re tla loana le balumeli-’moho le rōna, bao re laeloang hore re ba rate. (Johanne 13:34, 35; 1 Johanne 3:10-12) Kahoo, ka lebaka le utloahalang, Jesu o ile a bolella barutuoa ba hae hore ba khaotse ho loana. O bile a ba bolella le hore ba rate lira tsa bona.—Matheu 5:44; 26:52; bona lebokose le nang le sehlooho se reng “Na ke Lula ke sa Jele Paate?” leqepheng la 55.